# Sigur Rós

### Από τη Βικιπαίδεια, την ελεύθερη εγκυκλοπαίδεια

Sigur Rós
Sigur Rós
Χώρα προέλευσης | Ισλανδία
Παρουσία | 1994 - σήμερα
Μουσικό είδος | post-rock
Δισκογραφική εταιρεία | EMI Geffen Smekkleysa
Μέλη | Jónsi Birgisson Goggi Hólm Kjarri Sveinsson Orri Páll Dýrason
Πρώην μέλη | Ágúst Ævar Gunnarsson
Ιστοσελίδα | http://sigur-ros.co.uk/

Οι Σίγκουρ Ρος (Sigur Rós) είναι ένα Ισλανδικό post-rock μουσικό συγκρότημα με μινιμαλιστικά, ambient και σουγκέιζινγκ (shoegazing) στοιχεία. Το όνομα σημαίνει στα Ισλανδικά τριαντάφυλλο νίκης. Στο Διεθνές Φωνητικό Αλφάβητο προφέρεται ['siɰør roʊs].

## [Επεξεργασία] Ιστορία

Οι Γιον Θορ (Γιόνσι) Μπίργκισσον (Jón Þór (Jónsi) Birgisson), Γκέοργκ Χολμ (Georg Holm) και Αγκούστ Εβάρ Γκουναρσσόν (Ágúst Ævar Gunnarsson) δημιούργησαν το γκρουπ στο Ρέυκιαβικ τον Αύγουστο του 1994. Το όνομά τους προέρχεται από την αδερφή του Γιόνσι, Σιγκουρρός (Sigurrós), που γεννήθηκε την ίδια μέρα. Σύντομα κέρδισαν μια δισκογραφική συμφωνία με μια τοπική δισκογραφική εταιρεία, την Μπαντ Τέιστ (Bad Taste). Το 1997 κυκλοφόρησαν το Von (Ελπίδα) και το 1998 μια συλλογή με ρεμίξ με το όνομα Von brigði. Το όνομα είναι Ισλανδικό λογοπαίγνιο: Vonbrigði σημαίνει απογοήτευση, αλλά Von brigði σημαίνει αλλαγή ελπίδας.

Η διεθνής αναγνώριση ήρθε με το Ágætis Byrjun (Μία εντάξει αρχή) το 1999 για το οποίο η μπάντα συνεργάστηκε με την Kjartan Sveinsson. Η φήμη του άλμπουμ διαδόθηκε από στόμα σε στόμα τα επόμενα δύο χρόνια. Οι περισσότεροι κριτικοί παγκοσμίως το δέχτηκαν ως ένα από τα καλύτερα άλμπουμ της εποχής του και πολύ σύντομα το συγκρότημα έπαιζε με τους Radiohead και άλλα μεγάλα ονόματα της ροκ και εναλλακτικής σκηνής. Δύο τραγούδια, το πρώτο σίνγκλ του Ágætis Byrjun Svefn-g-englar και μια ζωντανη εκτέλεση του ακυκλοφόρητου ακόμη "Njósnavélin" (που έγινε αργότερα το "Untitled #4") εμφανίστηκαν στην ταινία του Κάμερον Κρόου Vanilla Sky.

Μετά την κυκλοφορία του Ágætis Byrjun, το συγκρότημα έγινε πιο γνωστό για το στυλ παιξίματος της κιθάρας από τον Μπιργκισσόν με το δοξάρι τσέλου οξυμένο με ηλεκτρονική αντήχηση, που δημιουργούσε ένα σαρωτικό, ρευστό ήχο μοναδικό για ηλεκτρονική κιθάρα.

Ο ντράμερ Αγκούστ εγκατέλειψε το συγκρότημα μετα την ηχογράφηση του Ágætis Byrjun και αντικαταστάθηκε από τον Όρρι Παλλ Ντύρασον (Orri Páll Dýrason ). Το 2002 το πολυαναμενόμενο επόμενο άλμπουμ τους κυκλοφόρησε xωρίς τίτλο και είναι γνωστό απλά ως ( ) από τα δυο σχήματα που μοιάζουν με παρενθέσεις που βρίσκονται στο εξώφυλλο του δίσκου σε όλες τις εκδόσεις του. Δεν υπάρχουν καθορισμένοι τίτλοι για τις οκτώ συνθέσεις του δίσκου. Όλα τα λυρικά είναι στα Χοουπλάντικ (Hopelandic), μια επινοημένη, χωρίς νόημα γλώσσα δημιουργημένη από τον Jón Þór Birgisson που μοιάζει στον ήχο της Ισλανδικής γλώσσας.

Τον Οκτώβριο του 2003 οι Sigur Rós βρέθηκαν με τους Radiohead για τη σύνθεση της μουσικής για την παράσταση Split Sides του Merce Cunningham. Τα τρία κομμάτια των Sigur Rós ονομάστηκαν Ba Ba Ti Ki Di Do και κυκλοφόρησαν τον Μάρτιο του 2004. Επίσης το πρώτο άλμπουμ τους Von κυκλοφόρησε τελικά στις ΗΠΑ και τη Μεγάλη Βρετανία τον Οκτώβριο του 2004. Tο νέο τους άλμπουμ, Takk…(Ευχαριστώ...) βρίσκεται στυλιστικά κάπου ενδιάμεσα των δύο μεγάλων τους κυκλοφοριών. Κυκλοφόρησε στις 12 Σεπτεμβρίου 2005, ενώ ένα νόμιμο download του πρώτου τους σινγκλ, Glósóli, ήταν διαθέσιμο από τις 15 Αυγούστου. Για τους Βόρειο-Αμερικάνους οπαδούς του συγκροτήματος, το Sæglópur έγινε διαθέσιμο στις 16 Αυγούστου. Το δεύτερο single του δίσκου, το Hoppípolla κυκλοφόρησε στις 28 Νοεμβρίου μαζί με μια επανεκτέλεση του Hafsól, τραγουδιού από το ντεπούτο δίσκο τους, Von.

Το Hoppípolla και αρκετά ακόμα από τα τραγούδια του δίσκου χρησιμοποιήθηκαν σε διαφημίσεις και άλλες τηλεοπτικές εκπομπές και μεταδόσεις οδηγώντας έτσι στην διεύρυνση του ενδιαφέροντος του κοινού προς το συγκρότημα και αυξάνοντας τη ζήτηση για το single του Hoppípolla, αναγκάζοντας την EMI να διευρύνει την πώλησή του και να καθυστερήσει την κυκλοφορία του Sæglópur EP. Το Sæglópur κυκλοφόρησε τελικά στις 10 Ιουλίου στις περισσότερες χώρες του κόσμου και περιλάμβανε τρια καινούργια τραγούδια (Refur, Ó Fridur, και Kafari).

Αυτή την περίοδο οι Sigur Rós έχουν μόλις τελειώσει μια μεγάλη παγκόσμια περιοδεία, την οποία ακολούθησαν μια σειρά από δωρεάν συναυλίες στην Ισλανδία οι οποίες έχουν μαγνητοσκοπηθεί για μια μελλοντική κυκλοφορία σε DVD.

## [Επεξεργασία] Μέλη του Συγκροτήματος

- Jón Þór "Jónsi" Birgisson: φωνητικά/κιθάρα
- Georg "Goggi" Hólm: μπάσο
- Kjartan "Kjarri" Sveinsson: keyboard (από το 1997)
- Orri Páll Dýrason: ντραμς (από το 1999)

### [Επεξεργασία] Πρώην Μέλη

- Ágúst Ævar Gunnarsson: ντραμς (1994-1999)

## [Επεξεργασία] Δισκογραφία

### [Επεξεργασία] Άλμπουμ

- Von 1997
- Von brigði 1998
- Ágætis byrjun 1999
- ( ) 2002
- Takk... 2005

### [Επεξεργασία] Σινγκλς και EP’s

- Svefn-g-englar (1999)
- Ný batterí (2000)
- Steindór Andersen / Rímur EP (2001)
- Untitled #1 (A.K.A. Vaka) (2003)
- Ba Ba Ti Ki Di Do (2004)
- Glósóli (2005)
- Sæglópur (2005)
- Hoppípolla (2005)

### [Επεξεργασία] Άλλες δουλειές

- Smekkleysa Í Hálfa Öld (1994)
- Popp Í Reykjavík (album) (1998)
- Popp Í Reykjavík (film) (1998)
- Englar Alheimsins (album) (2000)
- Englar Alheimsins (film) (2002)
- Hlemmur Soundtrack (2002)

## [Επεξεργασία] Εμφανίσεις στην Ελλάδα

- 1 Ιουλίου 2003 - Θέατρο Βράχων, Αθήνα

## [Επεξεργασία] Trivia

- Ο τραγουδιστής, Jónsi, είναι τυφλός από το ένα μάτι.
- Τα έγχορδα στο τραγούδι Starálfur είναι παλινδρομικά. Ακούγονται δηλαδή το ίδιο κανονικά και ανάποδα.
- Το πρώτο τραγούδι που ηχογραφήθηκε για τον δίσκο Αgætis Βyrjun ήταν το ομόνυμο κομμάτι, το οποίο αφού ηχογραφήθηκε, δόθηκε σε έναν φίλο του συγκροτήματος για να πει τι γνώμη του. Το σχόλιό του ήταν πως είναι μια καλή αρχή. Αgætis Βyrjun = Μια καλή αρχή, και από εκεί πήρε το όνομά του τόσο το ίδιο το τραγούδι όσο και ο δίσκος.
- Ως αντάλλαγμα για την ηχογράφηση του πρώτου τους δίσκου, Von, έβαψαν το στούντιο.

## [Επεξεργασία] Εξωτερικές συνδέσεις

- Eighteen Seconds Before Sunrise - Επίσημος δικτυακός τόπος, περιλαμβάνει πολλές μουσικές και βίντεο πηγές.
- Σελίδες των Σίγκουρ Ρος στο musicOMH.com

Ανακτήθηκε από "http://el.wikipedia.org../../../s/i/g/Sigur_R%C3%B3s_1ffb.html"

Κατηγορίες: Ροκ συγκροτήματα | Ποστ Ροκ Συγκροτήματα

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- Català
- Dansk
- Deutsch
- English
- Esperanto
- Español
- Suomi
- Français
- עברית
- Magyar
- Íslenska
- Italiano
- 日本語
- Lietuvių
- Nahuatl
- Nederlands
- ‪Norsk (bokmål)‬
- Polski
- Português
- Русский
- Slovenščina
- Svenska
- Türkçe
- 中文